По времето на великите везири от рода Кьопрюлю през втората половина на 17 век ролята на великя везир достигнала своя пик. Отличителни черти при управлението на наследствените велики везири Кьопрюлю били затягането на военната дисциплина, повишаване на приходите в хазната и организирания финален военен поход към Централна Европа. Той завършва трагично за османците с битката при Виена, последвана от Голямата турска война с Карловецкия мирен договор от 1699 г. и Константинополския мирен договор от 1700 г.